[image: image1.jpg]



ילדה בת שמונה סיפרה לאימה: "אחד הילדים בכיתה הזמין אותי היום לשחק ברופא וחולה".
"אוי ואבוי" אמרה האם, בדאגה רבה "ומה עשיתם בתור רופא וחולה?" שאלה בפחד...
"כלום" ענתה הילדה" הוא נתן לי לחכות חצי שעה, ואז אמר שבלי טופס 17 הוא לא יכול לעשות שום דבר"

קשיש מגיע לביקור אצל הרופא ומתלונן שאינו חש בטוב. איזה תרופות יש לך בבית? שואל הרופא. הקשיש משיב: אקמול, אופטלגין... "בסדר" אומר הרופא "אני ארשום לך שפעת".

 בשעת לילה מאוחרת מצלצל הטלפון בביתו של הרופא הבכיר.
"בשבילך" אומרת לו אשתו "זה ד"ר לוי"
"כן" עונה הדוקטור בטלפון "מה קורה"
"הכל בסדר" עונה לו ד"ר לוי "אני פה עם ד"ר כהן וד"ר ירון. פתחנו שולחן והתחלנו לשחק פוקר. חסרה לנו יד רביעית. אולי אתה בא?"
"כן, בהחלט" משיב הרופא הבכיר "אני מגיע מייד"
"קרה משהו?" שאלה אשתו 
"אל תשאלי" ענה הרופא הבכיר "כבר קראו לעוד 3 רופאים"...

-דוקטור, בזמן האחרון אני מדבר אל עצמי, אני לא יודע מה לעשות
-אין מה להיבהל, זו תופעה שכיחה, אל תדאג, זה יעבור
-דוקטור, דוקטור, אתה לא מכיר אותי, אני נודניק נוראי, זה ממש סיוט ! 

גבר נשוי אחד, בגיל משבר העמידה החל לבקר פסיכולוג. לאשתו התבייש לספר על כך במשך זמן רב. לאחר כשנה, בעידוד הפסיכולוג החליט להתוודות.
"יקירתי, אני רוצה להתוודות" אמר באומץ "מזה כשנה אני נפגש עם פסיכולוג".
"אם ככה" כך אשתו "גם לי יש וידוי קטן. כבר שנתיים אני נפגשת עם עורך דין, מהנדס וקבלן עבודות עפר"...

-הרופא אמר לי שתוך שבועיים אהיה חזרה על הרגליים.

-נו, ומה קרה באמת?
-הוא צדק. כדי לשלם את החשבון הייתי חייב למכור את המכונית...

החבר: למה ברחת מחדר ניתוח?
החולה: האחות אמרה "תהיה חזק, אל תתרגש, זה ניתוח פשוט."
החבר: אז מה? בסך הכל דברי הרגעה.
החולה: היא דברה עם המנתח.

-דוקטור, אתה חייב לעזור לי.
- כן בבקשה, מה הבעיה?
- אשתי משגעת אותי. אני עלול מידי יום להגיב באלימות קשה.
- כן, כן. זוהי תופעה ידועה. אני מציע לך להירגע על ידי הליכה. כל בוקר פשוט תצעד 10 קילומטר. תרגיש לגמרי אחרת.
לאחר חודש, בטלפון: 

- דוקטור, שלום ! רציתי לעדכן אותך
-כן, כן - מה קורה? איך אתה מרגיש עכשיו?
-מצוין, פשוט מצוין. ההליכה נהדרת. ממש כיף.
- יופי. ואיך אשתך?

- אשתי? אני ממש לא יודע. אני כבר 300 ק"מ מהבית...

